তামিলনাড়ু সরকার বনাম তামিলনাড়ুর রাজ্যপাল মামলায় কড়া নির্দেশ দিল সুপ্রিম কোর্ট

ওয়েবডেস্ক: রাজ্যপালের (Governor) পাঠানো বিলে রাষ্ট্রপতিকে (President) তিন মাসের মধ্যে সিদ্ধান্ত নিতে হবে। রাষ্ট্রপতি এর অন্যথা করলে রাজ্য আদালতের দ্বারস্থ হতে পারবে, রায় সুপ্রিম কোর্টের (Supreme Court)। রাষ্ট্রপতি সুপ্রিম কোর্টের পরামর্শ নিতে পারবেন। কারণ রাষ্ট্রপতির সেই সাংবিধানিক ক্ষমতা আছে বলেও জানিয়েছে আদালত।

তামিলনাড়ু সরকার বনাম তামিলনাড়ুর রাজ্যপাল (Tamilnadu Government Vs Tamilnadu Governnor) মামলার বিধানসভায় অনুমোদিত বিল রাজ্যপালের কাছে আটকে থাকা প্রসঙ্গে সুপ্রিম কোর্টের দৃষ্টান্তমূলক রায়ে রাষ্ট্রপতির অনুমোদন সম্পর্কেও নির্দেশ।

তিন মাসের মধ্যে সিদ্ধান্ত না নিতে পারলে তার কারণ উল্লেখ সাপেক্ষে সংশ্লিষ্ট রাজ্যকে তা জানাতে হবে। এই প্রসঙ্গে কেন্দ্রীয় সরকারের তোলা প্রশ্ন বা পরামর্শ সম্পর্কে রাজ্যকেও সহযোগিতামূলক মনোভাব নিয়ে পদক্ষেপ করতে হবে। উত্থাপিত প্রশ্নের যথাযথ উত্তর যত দ্রুত সম্ভব দিতে হবে রাজ্যকে।

আরও পড়ুন: জাতীয় সড়কে বাড়ল টোল ট্যাক্স, ১ এপ্রিল থেকে নয়া নির্দেশিকা কার্যকর হয়েছে

নির্দিষ্ট সময়সীমার মধ্যে রাষ্ট্রপতি পদক্ষেপ না করলে রাজ্য মামলা করতে পারবে। রায়ে জানিয়েছেন বিচারপতি জেবি পারদিওয়ালা ও বিচারপতি মহাদেবন।

রাজ্যপালের মত রাষ্ট্রপতিও কোনও বিল সম্পর্কে ভেটো দিতে পারবেন না। অর্থাৎ বিল আটকে রাখতে পারবেন না। কারণ সংবিধান অনুযায়ী বিলের বিষয়বস্তু যদি রাজ্যের সাংবিধানিক অধিকার সম্পর্কিত হয়, সেক্ষেত্রে রাজ্যের অধিকার আটকে রাখা যাবে না। যদি আটকে রাখাও হয়, তার কারণ অবশ্যই জানাতে হবে রাজ্যপাল বা রাষ্ট্রপতিকে এমনটাই জানিয়েছে আদালত।

যে ক্ষেত্রে রাষ্ট্রপতির অনুমোদন প্রয়োজন, তেমন বিল আনার আগে কেন্দ্রীয় সরকারের সঙ্গে রাজ্যকে পরামর্শ করার সুপারিশ আদালতের। আবার এমন বিল আনার ক্ষেত্রে রাজ্যের প্রস্তাব কেন্দ্রীয় সরকারকে একইভাবে দ্রুততার সঙ্গে বিবেচনা করতে হবে। সেক্ষেত্রে এমন বিষয় নিয়ে কেন্দ্র ও রাজ্যের সংঘাত কমবে। কোনও বিলের পথ আটকে যাওয়ার সম্ভাবনা আগাম দূরীভূত হবে। আর তাহলেই জনকল্যাণের গতিও দ্রুত হবে। অভিমত আদালতের।

রাষ্ট্রপতি সুপ্রিম কোর্টের পরামর্শ নিতে পারবেন। কারণ রাষ্ট্রপতির সেই সাংবিধানিক ক্ষমতা আছে বলেও জানিয়েছে আদালত।